विंडोज़ मोबाइल २००३

विंडोज़ मोबाइल २००३ (अंग्रेजी में: Windows Mobile 2003) या विंडोज़ मोबाइल 2003, जिसका मूल कूटनाम (codenamed) "ओजोन" ("Ozone") था, एक बंद हो चुका मोबाइल ऑपरेटिंग सिस्टम और विंडोज मोबाइल परिवार का एक सदस्य है। यह 23 जून 2003 को जारी किया गया था, और  "विंडोज मोबाइल" कहा जाने वाला पहला माइक्रोसॉफ्ट ऑपरेटिंग सिस्टम था। यह विंडोज़ सी.ई. ४.२० पर आधारित था।

संस्करण (Editions)
विंडोज़ मोबाइल 2003 इन चार संस्करणों में आया:

 पॉकेट पी.सी. प्रीमियम संस्करण (Premium Edition) के लिए विंडोज मोबाइल 2003
 पॉकेट पी.सी. पेशेवर संस्करण (Professional Edition) के लिए विंडोज मोबाइल 2003: यह पॉकेट पीसी बजट मॉडल (budget models) में उपयोग किया जाता है और इसमें प्रीमियम संस्करण के मुकाबले कई सुविधाओं का अभाव है जैसे कि L2TP/IPsec VPN के लिए क्लाइंट का आभाव।
 स्मार्टफ़ोन के लिए विंडोज मोबाइल 2003
 पॉकेट पी.सी. फोन संस्करण (Phone Edition) के लिए विंडोज मोबाइल 2003: विशेष रूप से पॉकेट पीसी के लिए डिज़ाइन किया गया है जिसमें फोन-कार्यक्षमता (phone functionality) शामिल है

विशेषताएं (Features)
संचार इंटरफ़ेस (communications interface) को ब्लूटूथ डिवाइस प्रबंधन (device management) के द्वारा बेहतर किया गया था जो ब्लूटूथ फ़ाइल ट्रांसफर, ब्लूटूथ हेडसेट और ब्लूटूथ ऐड-ऑन (add-on) कीबोर्ड के लिए समर्थन की अनुमति देता था।

देखने, क्रॉपिंग (cropping) , ई-मेल और बीमिंग (beaming) के समर्थन के साथ एक चित्र एप्लिकेशन (pictures application) जोड़ा गया था।

मल्टीमीडिया सुधार में, मिडी फ़ाइल को रिंगटोन के रूप में फोन संस्करण द्वारा समर्थन तथा स्ट्रीमिंग अनुकूलन (streaming optimization) के साथ  विंडोज़ मीडिया प्लेयर 9.0 शामिल थे।

जॉ-ब्रेकर (Jawbreaker) नामक एक पहेली वाला खेल पूर्व-स्थापित (pre-installed) प्रोग्रमों में से था। इस प्लेटफ़ॉर्म के लिए खेलों के विकास (development) को सुविधाजनक बनाने के लिए इस रिलीज़ के साथ गेम्स ए.पी.आई. (API) को शामिल किया गया था।

अन्य सुविधाओं/अंतर्निहित अनुप्रयोगों (built-in applications) में शामिल हैं:

 उन्नत vCard और vCal समर्थन के साथ पॉकेट आउटलुक
 बेहतर पॉकेट इंटरनेट एक्सप्लोरर
 फ़ोन संस्करण के लिए एस.एम.एस. उत्तर (SMS reply) विकल्प।

सन्दर्भ

 विंडोज़ मोबाइल
 माइक्रोसॉफ्ट विंडोज़ के बंद संस्करण